ישיבת בני עקיבא אהל שלמה - באר שבע

ישיבת בני עקיבא אהל שלמה היא ישיבה תיכונית בשכונה ד' בבאר שבע. הישיבה, המשתייכת למרכז ישיבות בני עקיבא, הוקמה בשנת ה'תשכ"ג (1962) על ידי הרב דב יששכר גולדשטיין וזמן קצר לאחר מכן נשלח לעמוד בראשה הרב אברהם סילברט. כיום עומד בראשה הרב רחמים פיניש. במתחם הישיבה נמצאים חטיבת ביניים (כיתות ז'-ח'), ישיבה תיכונית (כיתות ט'-י"ב) וכולל דיינות.

כיום מספר התלמידים בכל מוסדות הישיבה עומד על כ-1,500.

סר יצחק וולפסון תרם רבות לישיבה והישיבה נקראת על שם אביו שלמה ובנוסף היא מכונה "ישיבת וולפסון".

מסלולי הלימוד בישיבה 
בישיבה שלושה מסלולי לימוד
 א"ש תמי"ד – מסלול ישיבה תיכונית קלאסי.
 א"ש קודש – מסלול הדומה למסגרת של "ישיבה קטנה" בשילוב עם השגת תעודת בגרות מלאה.
 א"ש מרו"ם – מסלול לתלמידים מחוננים ומצטיינים.

אנשי צוות בולטים בתולדות הישיבה

ראשי הישיבה
 הרב דב יששכר גולדשטיין- ייסד את הישיבה ועמד בראשה בשנתה הראשונה.
 הרב אברהם סילברט - ה'תשכ"ג - ה'תשמ"ב.
 הרב ישראל ליפשיץ - תשמ"ב - תשע"ב.
 הרב רחמים פיניש - ראש הישיבה הנוכחי.

צוות הישיבה
הרב יצחק ברקוביץ' - מראשוני הרמ"ים בישיבה כיהן כר"מ שכבה י"ב למעלה משלושים שנה.
הרב אורי מוסאי - ר"מ, דיין ושוחט.
 הרב מרדכי חליוה - ר"מ, וממלא מקום ראש הישיבה (כיום בגמלאות).
 הרב ד"ר ליפא פרידמן - מנהל תיכון במשך 30 שנה וכיום בגמלאות.
 מאיר גוטמן - מנכ"ל הישיבה הראשון.
 יעקב מימון - שימש כרכז הדרכה וכמנהל אדמיניסטרטיבי.
 חיים פרינס - שימש כמנכ"ל הישיבה.
 הרב אלישע סיטרואן - שימש כמנהל חטיבת הביניים במשך כ-30 שנה, כיום בגמלאות.
 הרב עובדיה יעקב - שימש כראש כולל הדיינות בישיבה, כיום דיין בבית הדין הרבני בעיר.
 הרב דניאל ברק ווינט - ראש מכון גמרא סדורה. כיהן כר"מ במשך כ-13 שנה.

מבוגרי הישיבה
 הרב רחמים פיניש – ראש הישיבה כיום.
 הרב אברהם ואזאנא - רב קהילת נוה יוסף חיים, ראש ישיבת א"ש קודש, וראש ת"ת ארץ הצבי בבאר שבע, שימש במשך עשור כראש כולל הדיינות בבית מוריה.
 אבי וורצמן – לשעבר חבר הכנסת, סגן שר החינוך וסגן ראש עיריית באר שבע.
 אלון דוידי – ראש עיריית שדרות.
 מיכאל ביטון – חבר הכנסת מטעם המחנה הממלכתי. לשעבר שר במשרד הביטחון  וראש המועצה המקומית ירוחם.
 הרב גד רווח – רבה של המועצה המקומית מצפה רמון, רב המועצה המקומית נאות חובב, וראש מוסדות בית יוכבד בבאר שבע .
 תא"ל ששון חדד – היועץ הכספי לרמטכ"ל לשעבר.
 יוחאי דמרי – ראש מועצה אזורית הר חברון.
 הרב ציון לוז (אילוז) – דיין בבית הדין הרבני הגדול ולשעבר אב"ד באר שבע.
 ניצב דוד ביתן – מפקד מחוז תל אביב במשטרת ישראל.
 דוד מימון – מנכ"ל אל על.
 הרב גבריאל סרף – ראש ישיבת כרם ביבנה.
 הרב שלמה בנימין – ראש ישיבת ההסדר "לב לדעת" בשדרות.
 מאיר בן שבת – ממלא מקום היועץ לביטחון לאומי וראש המטה לביטחון לאומי החל מאוגוסט 2017.
 נתן ברק – מפקד מרכז התקשוב בחיל הים בעבר בדרגת אל"ם; מנכ"ל אמפרסט מערכות; ממפתחי כיפת ברזל.
 הרב אהרון מורה – ר"מ בישיבת הכותל.
 הרב יורם כהן – רב שכונת רמות בבאר שבע.

הרב גדי מזוז – סגן ראש עיריית באר שבע.

קישורים חיצוניים

אתר האינטרנט של ישיבת בני עקיבא אוהל שלמה
דף הפייסבוק של ישיבת בני עקיבא אוהל שלמה
כרטיס ביקור באתר מרכז ישיבות בני-עקיבא בישראל

הערות שוליים 

אהל שלמה
באר שבע: חינוך
באר שבע: מבני דת